KOMISJONI MÄÄRUS (EÜ) nr 701/1999,

31. märts 1999,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta,1 viimati muudetud komisjoni määrusega (EÜ) nr 2261/98,2 eriti selle artiklit 9,

ning arvestades, et:

kõnealusele määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määruses (EMÜ) nr 2658/87 on sätestatud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

lähtudes nimetatud üldeeskirjadest, tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud asjakohaste CN-koodide alla;

on asjakohane, et kolme kuu jooksul võib siduva tariifiinformatsiooni pidaja vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik)3 artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse kaupade koondnomenklatuuris tabeli 2. veerus näidatud asjaomaste CN-koodide alla.

Artikkel 2

Liikmesriigi tolli poolt väljastatud siduvale tariifiinformatsioonile, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel jätkuvalt tugineda veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 31. märts 1999

Komisjoni nimel

komisjoni liige

Mario MONTI

1 EÜT L 256, 7.9.1987, lk 1.

2 EÜT L 292, 30.10.1998, lk 1.

3 EÜT L 302, 19.10.1992, lk 1.

LISA

Kauba kirjeldus Klassifikatsioon (CN-kood) Põhjendus

(1) (2) (3)

1. Elektronlülitus Call Processor Pack, mis koosneb protsessori, mälumoodulite ja muude elektrooniliste komponentidega varustatud trükkplaadist. Seadmel on nuppude ja vedelkristallekraaniga esipaneel. Seade on mõeldud kasutamiseks automaattelefonikeskjaama põhimoodulina ning sellel on spetsiaalsed pistikud ja spetsiaalset tarkvara sisaldavad programmeeritavad erikomponendid (eriintegraallülitused). 8517 90 82 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkuse 2 punktiga b ning CN-koodide 8517, 8517 90 ja 8517 90 82 sõnastusega. Kuigi protsessor on vabalt programmeeritav (grupi 84 märkuse 5 punkt A), on seade üks osa automaattelefonikeskjaamast ning oma erikomponentide, pistikute ja esipaneeli tõttu ei ole see rubriiki 8471 kuuluv automaatne andmetöötlusmasin (grupi 84 märkuse 5 punkt E).

2. Elektronlülitus Core To Network Interface Pack (CNI), mis koosneb elektronkomponentidega varustatud trükkplaadist. Seadmel on nuppude ja vedelkristallekraaniga esipaneel. Seade on mõeldud kasutamiseks Call Processor Pack-lülituse ja võrgukaartide vahelise liidesena automaattelefonikeskjaamas ning sellel on spetsiaalsed pistikud ja spetsiaalset tarkvara sisaldavad programmeeritavad erikomponendid (ASIC). 8517 90 82 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkuse 2 punktiga b ning CN-koodide 8517, 8517 90 ja 8517 90 82 sõnastusega. Seade on automaattelefonikeskjaama üks osa ning oma erikomponentide, pistikute ja esipaneeli tõttu ei kuulu rubriiki 8473.

3. Elektronlülitus Input-Output Processor, mis koosneb kahest omavahel ühendatud trükkplaadist, mis on varustatud protsessori, muutmälu, ümberprogrammeeritava püsimälu ja muude elektrooniliste komponentidega. Seadmel on nuppude ja vedelkristallekraaniga esipaneel. Seade on mõeldud kasutamiseks spetsiaalsete automaattelefonikeskjaama pistikute ja standardi SCSI/RS232/IEEE vahelise liidesena, kusjuures viimasel on spetsiaalsed pistikud ja spetsiaalset tarkvara sisaldavad programmeeritavad komponendid (eriintegraallülitused). Seadmel on disketiseade ja kõvaketas. 8517 90 82 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkuse 2 punktiga b ning CN-koodide 8517, 8517 90 ja 8517 90 82 sõnastusega. Seade on automaattelefonikeskjaama üks osa ning oma erikomponentide, pistikute ja esipaneeli tõttu ei kuulu rubriiki 8473.

4. Satelliitvastuvõtja, mis võtab vastu skrambleeritud digitaalseid MPEG-satelliitteleülekandesignaale (kujutist ja heli), muundab need analoogsignaalideks ja edastab need ühendatud televisioonivastuvõtjale, videomonitorile või kuvarile kasutuskõlblikul viisil. Seade koosneb järgmistest osadest: - 950-2050 MHz tuuner, - seade MPEG-signaalide dekompressimiseks ja deskrambleerimiseks analoogseteks videosignaalideks ja muudetud signaalide edastamiseks, - nuppude ja vedelkristallekraaniga esipaneel. 8528 12 93 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkusega 3 ning CN-koodide 8528, 8528 12 ja 8528 12 93 sõnastusega. Kõnealuse toote põhifunktsioon on televisioonisignaalide vastuvõtmine.

5. Integreeritud vastuvõtja/dekooder (adresseeritav muundur), mis suudab kaabelvõrgu kaudu vastu võtta ja dekodeerida skrambleeritud signaale ning muuta need raadiosagedussignaalideks (RF). See koosneb tuunerist, filtritest, modulaatoritest, audiovideoprotsessorist, mäluseadmega mikroprotsessorist, FM-vastuvõtjast, tagasilüli signaalisaatjast ja kiipkaardilugejast. Seadmel on ka klahvistik ja kaugjuhtimispult kanalite valimiseks. Samuti on seadmel sellised kontroll- ja teatefunktsioonid nagu arveldusandmete allalaadimine, ostude tegemine, hääletamine jne. eade deskrambleerib ainult konkreetsele abonendile mõeldud kodeeritud signaale. 8528 12 93 Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, XVI jaotise märkusega 3 ning CN-koodide 8528, 8528 12 ja 8528 12 93 sõnastusega. Kõnealuse toote põhifunktsioon on televisioonisignaalide vastuvõtmine.